cyanic-selkie/wikianc huggingface dataset:
วิวัฒนาการของคอมพิวเตอร์
ไมโครโปรเซสเซอร์
ส่วนที่สำคัญของคอมพิวเตอร์ ส่วนหนึ่ง คือ หน่วยประมวลผลกลาง (Central processing unit) หรือเรียกกันย่อๆ ว่า ซีพียู ทำหน้าที่คำนวณเลขคณิตและตรรก ตลอดจนควบคุมจังหวะการทำงานส่วนต่างๆ ของคอมพิวเตอร์ให้สอดคล้องกัน ในมินิคอมพิวเตอร์  ซีพียูจะสร้างจากไอซีหลายตัวอยู่บนแผ่นพิมพ์วงจร (printed circuit board) แต่ในปี พ.ศ. 2512 มีบริษัทในสหรัฐอเมริกา ชื่อ อินเทล (Intel Corporation) สามารถจะผลิตซีพียูให้อยู่บนซิลิคอนขนาดตารางมิลลิเมตรได้เป็นไอซีชิ้นเดียว เราเรียกไอซีที่ทำหน้าที่ซีพียูนี้ว่า  ไมโครโปรเซสเซอร์ (microprocessor)
ปัจจุบันบริษัททั้งหลายเริ่มแข่งขันกันเข้าสู่ยุคที่สี่ (fourth generation) ของไมโครโปรเซสเซอร์เป็นรุ่น 32 บิต เช่น IAP×432 ของอินเทล ซึ่งมีทรานซิสเตอร์ราว 200,000 ตัว ทำงานในอัตราความเร็ว 2 ล้านคำสั่งต่อวินาที  มีหน่วยประมวลผล (processor) หลายตัวร่วมกันทำงานคาดกันว่า IAP×432 จะมีอัตราเร็วการทำงานเทียบเท่า IBM370/158
ตำบลนากลาง (อำเภอสูงเนิน)
นากลาง เป็นตำบลหนึ่งในอำเภอสูงเนิน จังหวัดนครราชสีมา โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ เทศบาลตำบลกุดจิก และองค์การบริหารส่วนตำบลนากลาง อยู่ห่างจากอำเภอสูงเนิน 16 กิโลเมตร
การปกครองส่วนท้องถิ่น
พื้นที่ของตำบลนากลาง อยู่ในความรับผิดชอบองค์การปกครองส่วนท้องถิ่น 2 หน่วยงาน คือ
วิดีโอเกมผู้เล่นเดี่ยว
วิดีโอเกมผู้เล่นเดี่ยว (single-player video game) คือวีดีโอเกมที่มีการนำเข้าคำสั่งและการบังคับต่างๆจากผู้เล่นเพียงคนเดียวตลอดตั้งแต่ต้นจนจบเกม ในบางเกมที่เล่นได้หลายคนอาจมี โหมดผู้เล่นเดี่ยว  (single-player mode) ติดตั้งเข้ามาด้วยสำหรับการเล่นเพียงคนเดียว เกมคอมพิวเตอร์ส่วนใหญ่ในยุคเริ่มต้นมักจะเป็นเกมผู้เล่นคนเดียว ขณะที่เกมสองผู้เล่นได้ปรากฏขึ้นพร้อมกับคอมพิวเตอร์ส่วนบุคคล และในปี ค.ศ. 1978 ก็ได้ถือกำเนิดเกมหลายผู้เล่นขึ้น และในช่วงคริสต์ทศวรรษ 1990 ก็เริ่มมีระบบแลนมาแต่ดี
โลบข้าง
โลบข้าง  (side lobe) จะอยู่รอบ ๆ โลบหลัก และจะมีมากอยู่ติดกับโลบหลัก เพื่อให้สัญญาณชัดเจน ควรทำการลดขนาดของโลบข้างให้น้อยลง
ตัวเรียงกระแสแบบไอปรอท
ตัวเรียงกระแสแบบไอปรอท (mercury-vapor rectifier) หรือ วาล์วปรอทประกายไฟโค้ง (mercury-arc valve) หรือ (สหราชอาณาจักร) ตัวเรียงกระแสแบบปรอทประกายไฟโค้ง (mercury-arc rectifier) เป็น ตัวเรียงกระแส ไฟฟ้าชนิดหนึ่งที่ใช้สำหรับการแปลง กระแสสลับ (AC) ที่มี แรงดัน สูงหรือ กระแส สูง ให้เป็น กระแสตรง (DC) มันเป็น หลอดเติมก็าซ (gas-filled tube) แบบ แคโทดเย็น (cold cathode) ประเภทหนึ่ง แต่มันไม่ปกติตรงที่ว่าแคโทดแทนที่จะเป็นของแข็ง มันกลับทำจากปรอทเหลว ดังนั้นมันจึงฟื้นฟูตัวเองได้ ผลก็คือตัวเรียงกระแสแบบไอปรอทจะแข็งแรงทนทานได้มากกว่าและใช้งานได้ยาวนานมากกว่า และมันยังสามารถรองรับกระแสได้สูงกว่าหลอดปล่อยก๊าซชนิดอื่น ๆ ส่วนใหญ่
ได้รับการคิดค้นในปี 1902 โดย ปีเตอร์ คูเปอร์ เฮวิตต์ วงจรเรียงกระแสไอปรอทจะถูกใช้เพื่อให้พลังงานสำหรับมอเตอร์อุตสาหกรรม รถไฟฟ้าระบบราง รถราง และหัวรถจักรไฟฟ้า รวมทั้งเครื่องส่งสัญญาณวิทยุและ ระบบสายส่งกระแสตรงความดันสูง (HVDC) พวกมันเป็นวิธีการขั้นแรกของการเรียงกระแสพลังงานสูงก่อนการถือกำเนิดของวงจรเรียงกระแสด้วย สารกึ่งตัวนำ เช่น ไดโอด, ทายริสเตอร์ และ ทายริสเตอร์แบบปิดด้วยประตู (gate turn-off thyristor (GTO)) ในทศวรรษที่ 1970
ประวัติความเป็นมา
ตัวเรียงกระแสแบบไอปรอทถูกคิดค้นโดยปีเตอร์ คูเปอร์ เฮวิตต์ ในปี 1902 และพัฒนาต่อมาตลอดทศวรรษที่ 1920 และ 1930 โดยนักวิจัยทั้งในยุโรปและอเมริกาเหนือ ก่อนที่จะมีการประดิษฐ์ขึ้น ว​​ิธีเดียวที่จะแปลงกระแส AC ที่ได้จากระบบสาธารณูปโภคให้เป็น DC ก็คือโดยใช้ ตัวแปลงโรตารี่ หรือชุดมอเตอร์-เครื่องกำเนิดไฟฟ้าที่มีราคาแพง ไม่มีประสิทธิภาพและค่าบำรุงรักษาสูง วงจรเรียงกระแสปรอทโค้งหรือ "ตัวแปลง" ถูกนำมาใช้สำหรับการชาร์จแบตเตอรี่ในคลังเก็บ, ระบบแสงสว่างจากไฟอาร์ก, มอเตอร์ฉุดลากแบบดีซีสำหรับรถโดยสารบรรทุก, รถรางและรถไฟใต้ดินและอุปกรณ์ชุบด้วยไฟฟ้า ตัวเรียงกระแสแบบไอปรอทใช้ได้เป็นอย่างดีจนถึงทศวรรษที่ 1970 เมื่อในที่สุดมันก็ถูกแทนที่ด้วย ตัวเรียงกระแสด้วยสารกึ่งตัวนำ
หลักการทำงาน
การทำงานของตัวเรียงกระแสจะต้องพึ่งพาการปลดปล่อยประกายไฟโค้ง (electric arc) ระหว่างขั้วไฟฟ้าด้วยกันในซองปิดผนึกที่มีไอปรอทความดันต่ำมากอยู่ข้างใน กองของสารปรอทเหลวทำหน้าที่เป็นแคโทดที่ต่ออายุตนเองได้ ซึ่งทำให้มันไม่เสื่อมสภาพไปตามกาลเวลา ปรอทปลดปล่อยอิเล็กตรอนได้อย่างอิสระในขณะที่แอโหนดที่ทำด้วยคาร์บอนจะปล่อยอิเล็กตรอนน้อยมากแม้เมื่อถูกความร้อน ดังนั้นกระแสของอิเล็กตรอนจะสามารถไหลผ่านหลอดในทิศทางเดียวเท่านั้นจากแคโทดไปยังแอโนดซึ่งจะช่วยให้หลอดเรียงกระแสสลับได้
เมื่อประกายไฟโค้งก่อตัวขึ้น อิเล็กตรอนจะถูกปล่อยออกมาจากพื้นผิวของกองปรอทเหลว ทำให้ไอปรอทแตกตัวเป็นไอออน (ionization) ตามเส้นทางไปสู่แอโหนด ไอออน ของปรอทจะถุกดึงดูดไปหาแคโทด ส่งผลให้เกิดการโจมตีของไอออนที่กองปรอทเหลว การโจมตีจะรักษาระดับอุณหภูมิของ "จุดปล่อย" ตราบเท่าที่กระแสไม่กี่แอมแปร์ยังคงไหล
เนื่องจากกระแสถูกนำพาโดยอิเล็กตรอน "และ" ไอออน เส้นทางการนำกระแสจึงไม่ได้รับผลกระทบมกนักจากผลกระทบของประจุในที่ว่าง (space charge effect) ซึ่งจำกัดประสิทธิภาพของหลอดสูญญากาศ ผลที่ตาม ตัวเรียงกระแสจึงสามารถนำพากระแสในระดับสูงที่ "แรงดันไฟฟ้าประกายโค้ง" ที่ต่ำ (ปกติที่ 20-30 V) ดังนั้นมันจึงเป็นตัวเรียงกระแสที่มีประสิทธิภาพ หลอดปล่อยก๊าซแบบแคโทดร้อนเช่น ทายราตรอน (thyratron) ยังอาจสามารถบรรลุระดับของประสิทธิภาพคล้ายกัน แต่ใส้หลอดแคโทดที่ร้อนมีความเปราะบางและมีชีวิตการทำงานที่สั้นเมื่อใช้ที่กระแสสูง
อุณหภูมิของซองจะต้องมีการควบคุมอย่างระมัดระวัง เนื่องจากพฤติกรรมของประกายไฟโค้งจะถูกกำหนดอย่างมากโดยความดันไอของปรอท ซึ่งจะถูกกำหนดโดยจุดที่เย็นที่สุดบนผนังบรรจุภัณฑ์ การออกแบบทั่วไปจะรักษาอุณหภูมิไว้ที่ 40 องศาเซลเซียส (104 องศาฟาเรนไฮต์) และความดันไอปรอทที่ 7 millipascals
ไอออนของปรอทจะเปล่งแสงในช่วงความยาวคลื่นที่เป็นลักษณะเฉพาะ ความเข้มสัมพัทธ์ของแสงถูกกำหนดโดยความดันของไอ​​่ ที่ความดันต่ำภายในตัวเรียงกระแส แสงจะปรากฏเป็นสีม่วงฟ้าอ่อนและประกอบด้วยแสงอัลตราไวโอเลตมาก
หลักการของอาร์คิมิดีส
หลักการ
ในบันทึก On Floating Bodies (250 ปีก่อนคริสตกาล) อาร์คิมิดีสได้เสนอไว้ว่า
ในทางปฏิบัติ หลักการของอาร์คิมิดีสสามารถใช้ในการคำนวณหาแรงลอยตัวที่เกิดขึ้นกับวัตถุที่จมทั้งส่วนหรือบางส่วนในของไหลได้ โดยแรงที่มีทิศทางพุ่งลงจากวัตถุคือน้ำหนักของวัตถุ และแรงที่มีทางพุ่งขึ้นจากวัตถุหรือแรงลอยตัวคือหลักการของอาร์คิมิดีสที่กล่าวไปในข้างต้น ดังนั้นแล้วแรงสุทธิบนวัตถุคือผลต่างของขนาดของแรงลอยตัวกับน้ำหนัก ถ้าหากว่าแรงสุทธิเป็นบวก วัตถุจะลอยขึ้น แต่ถ้าหากเป็นลบ วัตถุจะจม และถ้าหากเป็นศูนย์ วัตถุจะลอยอย่างสมดุลโดยที่จะไม่ลอยขึ้นหรือจมลง
หรือกล่าวง่าย ๆ คือหลักการของอาร์คิมิดีสกล่าวไว้ว่า เมื่อวัตถุจมเพียงบางส่วนหรือทั้งส่วนในของไหลใด ๆ น้ำหนักของวัตถุนั้นจะลดลงอย่างเห็นได้ชัด ซึ่งน้ำหนักที่หายไปจะเท่ากับน้ำหนักของของไหลที่ถูกแทนที่โดยวัตถุนั้น
น้ำมันหล่อลื่นเครื่องยนต์
น้ำมันหล่อลื่นเครื่องยนต์ (motor oil, engine oil) หรือเรียกกันโดยทั่วไปว่า น้ำมันหล่อลื่น หรือ น้ำมันเครื่อง ประกอบไปด้วย 2 ส่วนที่สำคัญคือ น้ำมันพื้นฐาน และสารเพิ่มคุณภาพ น้ำมันเครื่องมีหน้าที่ลดแรงเสียดทานของวัตถุชิ้นที่เสียดสีกัน ระบายความร้อนของเครื่องยนต์ เคลือบช่องว่างระหว่างผิวสัมผัส ทำความสะอาดเขม่าและเศษโลหะภายในเครื่องยนต์ ป้องกันการกัดกร่อนจากสนิมและกรดต่างๆ และป้องกันกำลังอัดของเครื่องยนต์รั่วไหล เป็นต้น
วัดพระธาตุดุม
วัดพระธาตุดุม หรือ วัดพระธาตุดูม อำเภอเมืองสกลนคร จังหวัดสกลนคร ตั้งอยู่ที่บริเวณตัวเมืองจังหวัด ไม่ไกลจากหนองหานมากนัก แต่ยังเป็นโบราณสถานอีกแห่งหนึ่งยังสภาพที่ขาดการบูรณะอย่างต่อเนื่อง
น้ำมันหล่อลื่นเครื่องยนต์
การผลิต
แหล่งที่มาของน้ำมันพื้นฐานที่ใช้ทำมันเครื่องมี 3 แหล่งคือ Lube Oil, Lubricating Oil ผลิตภัณฑ์ ที่ได้จากการกลั่น น้ำมันดิบ มีช่วงจุดเดือดระหว่าง 380-500 องศาเซลเซียส และเติมสารเพิ่มคุณภาพต่างๆ ในปริมาณเล็กน้อยเพื่อปรับปรุงสมบัติให้เหมาะสมสำหรับใช้งานหล่อลื่นแต่ละอย่าง เช่น ความหนืดโดยเยื่อบางๆ หรือเนื้อครีม ของน้ำมันหล่อลื่นจะเคลือบอยู่ระหว่างผิวของชิ้นส่วน 2 อย่าง ซึ่งส่วนใหญ่เป็นชิ้นส่วนโลหะที่มีการเคลื่อนไหวผ่านไปมา ทำหน้าที่ป้องกันการเสียดสีกันโดยตรง ขณะเดียวกันจะช่วยทำความสะอาด และระบายความร้อน โดยช่วยระบายความร้อนจากเครื่องยนต์ได้ถึง 30 เปอร์เซ็นต์ แอดดิทีฟอื่นๆ ที่มักผสมลงไปด้วย ได้แก่ สารป้องกันสนิม และการกัดกร่อน
เลดีซาราห์ แชตโท
เลดีซาราห์ ฟรานเซส เอลิซาเบธ แชตโท (Sarah Frances Elizabeth Chatto) พระธิดาคนเล็กในเจ้าหญิงมาร์กาเรต เคาน์เตสแห่งสโนว์ดอน กับ อันโทนี อาร์มสตรอง-โจนส์, เอิร์ลที่ 1 แห่งสโนว์ดอน เกิดเมื่อวันที่ 1 พฤษภาคม พ.ศ. 2507 เธอเป็นพระราชนัดดาในสมเด็จพระเจ้าจอร์จที่ 6 แห่งสหราชอาณาจักร เป็นพระภาคิไนยคนเล็กใน สมเด็จพระราชินีนาถเอลิซาเบธที่ 2 แห่งสหราชอาณาจักร และอยู่ในลำดับโปเจียมพระราชวงศ์ฝ่ายในเป็นคนที่ 14 ทั้งนี้เธออยู่ในอันดับที่ 28 ในการสืบราชบัลลังก์ ทั้งนี้เธอยังเป็นพระมารดาทูลหัวให้กับ เจ้าชายเฮนรี ดยุกแห่งซัสเซกซ์ เลดีโรส กิลแมน และ เลดีลูอีส วินด์เซอร์
เซเรนา อาร์มสตรอง-โจนส์, เคาน์เตสแห่งสโนว์ดอน
เลดีเซเรนา อัลเลย์เน อาร์มสตรอง-โจนส์, เคานท์เตสแห่งสโนว์ดอน (The Lady Serena Alleyne Armstrong-Jones, Countess of Snowdon) (เกิด 1 มีนาคม พ.ศ. 2513) เป็นสมาชิกราชวงศ์วินด์เซอร์ โดยการสมรสกับเดวิด อาร์มสตรอง-โจนส์, ไวเคานต์ลินลีย์ พระโอรสในเจ้าหญิงมาร์กาเรต เคาน์เตสแห่งสโนว์ดอน กับอันโทนี อาร์มสตรอง-โจนส์, เอิร์ลที่ 1 แห่งสโนว์ดอน เธอมีลำดับโปเจียมพระราชวงศ์ฝ่ายใน ลำดับที่ 13
การหย่าร้าง
สำนักพระราชวังอังกฤษได้ออกแถลงการณ์เรื่องเดวิด อาร์มสตรอง-โจนส์ เอิร์ลที่ 2 แห่งสโนว์ดอน เตรียมหย่ากับเซเรนา อาร์มสตรอง-โจนส์ เคาน์เตสแห่งสโนว์ดอน หลังจากใช้ชีวิตคู่มากว่า 26 ปี เป็นการประกาศเพียงไม่ถึงสัปดาห์ หลังจากการประกาศแยกทางของปีเตอร์ ฟิลลิปส์ พระโอรสในเจ้าหญิงแอนน์ พระราชกุมารี กับออทัมน์ ฟิลลิปส์ ชายา
มาสค์ไรเดอร์จีโอ NEXT TIME เกซ, มาเจสตี้
มาสค์ไรเดอร์จีโอ NEXT TIME เกซ, มาเจสตี้ เป็นภาพยนตร์วีซินีม่า ที่มาจากละครโทคุซัทสึชุดมาสค์ไรเดอร์จีโอ ฉายในภาพยนตร์เฉพาะโรงเมื่อวันที่ 28 กุมภาพันธ์ ค.ศ. 2020 และวางจำหน่ายในรูปแบบ DVD และ บลูเรย์ เมื่อวันที่ 22 เมษายน ปีเดียวกัน
เลเจนด์ไรเดอร์
ไรเดอร์ทั้งหมดที่ปรากฏโซโกะได้สร้างประวัติศาสตร์โลกใหม่ทั้งหมดทำให้สามารถแปลงร่างเหมือนเดิมได้และยังมีชีวิตอยู่ในปัจจุบัน
เซเรนา อาร์มสตรอง-โจนส์, เคาน์เตสแห่งสโนว์ดอน
การหย่าร้าง
เดวิด อาร์มสตรอง-โจนส์ เป็นพระโอรสในเจ้าหญิงมาร์กาเรต กับอดีตพระสวามี แอนโทนี่ อาร์มสตรอง-โจนส์ และเป็นพระภาคิไนยในสมเด็จพระราชินีนาถ สมรสกับเซเรนา สแตนโฮป เมื่อวันที่ 8 ตุลาคม พ.ศ. 2536 มีโอรส 1 คน และธิดา 1 คน ปัจจุบันอยู่ในลำดับที่ 21 ของการสืบราชสันตติวงศ์ อีกทั้งเป็นเจ้าของกิจการเครื่องเรือนและของตกแต่งบ้าน
ระบำมรณะ (แซ็ง-ซ็องส์)
ระบำมรณะ (Danse macabre, Op. 40) ผลงานประพันธ์ของชาร์ล กามีย์ แซ็ง-ซ็องส์ คีตกวีชาวฝรั่งเศส สำหรับขับร้องประกอบเปียโน โดยใช้คำร้องจากโคลงของอองรี กาซาลี เกี่ยวกับระบำมรณะ กล่าวถึงการฟื้นคืนจากความตายของโครงกระดูกในคืนวันฮัลโลวีน และเต้นรำตั้งแต่เที่ยงคืนจนถึงเช้าวันใหม่
ผลงานชิ้นนี้จัดแสดงครั้งแรกในปี ค.ศ. 1872 สองปีต่อมา แซ็ง-ซ็องส์ได้นำกลับมาเรียบเรียงใหม่สำหรับบรรเลงด้วยออร์เคสตรา โดยเปลี่ยนเสียงร้องเป็นการโซโลด้วยไวโอลิน  ในช่วงแรกผลงานชิ้นนี้ไม่ได้รับความนิยมนัก  ต่อมาฟรานซ์ ลิซท์ ซึ่งเป็นเพื่อนกับแซ็ง-ซ็องส์ ได้นำมาเรียบเรียงใหม่สำหรับบรรเลงด้วยเปียโน (เป็นผลงานหมายเลข S.555 ของลิซท์ ในปี  ค.ศ. 1876)
รัฐซานฆวน
ซานฆวน (San Juan) เป็นรัฐในประเทศอาร์เจนตินา ตั้งอยู่ทางตะวันตกของประเทศ อยู่ติดกับรัฐเพื่อนบ้านตามเข็มนาฬิกาจากทิศเหนือ ดังนี้ รัฐลาริโอฆา รัฐซานลุยส์ และรัฐเมนโดซา และติดกับชายแดนประเทศชิลีทางทิศตะวันตก รัฐนี้มีพื้นที่ 89,651 ตารางกิโลเมตร
เศรษฐกิจที่สำคัญของรัฐซานฆวนมาจากเกษตรกรรมเช่นเดียวกับรัฐอื่นในอาร์เจนตินา มีการผลิตไวน์และน้ำมันมะกอก
แบบรูปการแผ่กระจายแบบมีทิศทางเฉพาะทิศทาง
Directional Pattern แบบรูปการแผ่กระจายแบบมีทิศทางเฉพาะทิศทาง เป็นรูปแบบการแผ่กระจายในสายอากาศแบบมีทิศทาง (Directional Antenna) ซึ่งสายอากาศแบบมีทิศทางนี้เป็นสายอากาศที่มีทิศทางในการรับ-ส่งคลื่นแม่เหล็กไฟ้ฟ้าได้ดี ในทิศทางที่กำหนดไว้เท่านั้น กล่าวคือในทิศทางที่กำหนดไว้นั้นจะมีความเข้มของสนามแม่เหล็กไฟ้ฟ้ามากกว่าทิศทางอื่นๆ ตัวอย่างหนึ่งของสายอากาศที่มีคุณสมบัติดังกล่าว คือ สายอากาศแบบออมนิไดเรคชันแนล  (Omnidirectional Antenna)
มีแชล ลอตีโต
มีแชล ลอตีโต (Michel Lotito, ; 15 มิถุนายน ค.ศ. 1950 – 25 มิถุนายน ค.ศ. 2007) เป็นผู้ให้ความบันเทิงชาวฝรั่งเศส เกิดที่เกรอนอบล์ โด่งดังจากการกินของที่ย่อยไม่ได้โดยเจตนา ทำให้เขาได้รับสมญานามว่า เมอซีเยอร์ม็องฌ์ตู (Monsieur Mangetout; "นายกินดะ")
รางวัล
ลอตีโตยังคงเป็นผู้ครองสถิติ "อาหารที่แปลกที่สุด" ในบันทึกสถิติโลกกินเนสส์ เขายังได้รับรางวัลแผ่นทองเหลืองจากผู้ตีพิมพ์ซึ่งเขากินเข้าไปด้วยเช่นกัน
เสียชีวิต
ลอตีโตเสียชีวิตด้วยสาเหตุธรรมชาติในวันที่ 25 มิถุนายน ค.ศ. 2007 สิบวันหลังวันเกิดครบรอบ 57 ปี ศพของเขาถูกฝังที่สุสานแซ็ง-ร็อกในเกรอนอบล์
อ้างอิง
19502007
ตำบลท่าสะอาด (อำเภอเซกา)
ท่าสะอาด เป็นตำบลในอำเภอเซกา จังหวัดบึงกาฬ ใน พ.ศ. 2563 ตำบลนี้มีประชากร 9,911 คน ใน 13 หมู่บ้าน
วังวาล็องแซ
วังวาล็องแซ (Château de Valençay) เป็นคฤหาสน์ที่พำนักของตระกูลเดต็องป์แห่งวาล็องแซและตาแลร็อง-เปรีกอร์ที่ตั้งอยู่ที่วาล็องแซในจังหวัดแอ็งดร์ทางตอนกลางของประเทศฝรั่งเศส แม้ว่าที่ตั้งของวังจะอยู่ในจังหวัดแบรีแต่ลักษณะทางสถาปัตยกรรมดูคล้ายคลึงกับสิ่งก่อสร้างแบบเรอเนซองซ์แบบเดียวกับปราสาทและวังแห่งลุ่มแม่น้ำลัวร์โดยเฉพาะเมื่อเปรียบเทียบกับพระราชวังช็องบอร์ คฤหาสน์วาล็องแซได้รับการสรรเสริญโดยนักประพันธ์ชาวฝรั่งเศสฌอร์ฌ ซ็องด์ว่าเป็น "สิ่งก่อสร้างที่งดงามที่สุดในโลก" และกล่าวต่อไปว่า "ไม่มีกษัตริย์พระองค์ใดที่เป็นเจ้าของอุทยานอันงดงามมากไปกว่าอุทยานของวาล็องแซ"
ประวัติ
คฤหาสน์วาล็องแซที่ตั้งอยู่ตอนปลายที่ราบสูงเหนือแม่น้ำสายเล็ก ๆ ชื่อนาองสร้างอย่างใหญ่โตเช่นวังหลวงโดยนักลงทุนของตระกูลเดต็องป์แห่งวาล็องแซเป็นเวลาราว 200 ปี การก่อสร้างเริ่มขึ้นในปี ค.ศ. 1540 โดยฌัก เดต็องป์ แทนที่สิ่งก่อสร้างเดิมที่เป็นปราสาทที่สร้างในคริสต์ศตวรรษที่ 12 และมาสร้างเสร็จเมื่อต่อเติมหอทางด้านใต้ในคริสตร์ศตวรรษที่ 18
ช่วงที่เป็นที่พำนักของตาแลร็องเป็นยุคทองของวาล็องแซ เมื่อตาแลร็องมีอำนาจในการปกครองเมืองต่าง ๆ ถึง 23 เมือง วาล็องแซเป็นของตระกูลตาแลร็องต่อมาจนถึงปี ค.ศ. 1952 เมื่อผู้สืบเชื้อสายที่เป็นชายมาสิ้นสุดลง ตาแลร็องคนสุดท้ายยกวาล็องแซให้แก่บุตรบุญธรรม ผู้ขายวังให้แก่สมาคมวังประวัติศาสตร์ในปี ค.ศ. 1979
วังวาล็องแซเป็นส่วนหนึ่งของปราสาทและวังที่ตั้งอยู่ในบริเวณลุ่มแม่น้ำลัวร์ที่ได้รับการประกาศโดยองค์การยูเนสโกให้เป็นมรดกโลก ในปี ค.ศ. 2000
สกุลดีอานีม่า
สกุลดีอานีม่า เป็นสกุลของปลาน้ำจืดขนาดเล็ก ในวงศ์ปลาแพะ (Callichthyidae) ซึ่งเป็นปลากระดูกแข็งในอันดับปลาหนัง (Siluriformes) โดยใช้ชื่อสกุลว่า Dianema
มีรูปร่างเรียวยาวเป็นทรงกระบอก ส่วนหัวแหลม ปากแบนเล็ก มีหนวดบนปากสองเส้นและข้างปากอีกสองเส้น และริมฝีปากอีก 4 เส้น ใช้ในการสัมผัสหาอาหาร ลำตัวมีผิวหนังที่พัฒนาเป็นเกราะแข็งใช้สำหรับป้องกันตัว ส่วนหัวมีจุดสีดำกระจัดกระจายไปทั่ว มีแถบสีดำในแนวนอนลากยาวตั้งแต่จมูกจรดแผ่นปิดเหงือก ดวงตาอยู่ตรงขนานกับปาก
เป็นปลาขนาดเล็ก มีขนาดประมาณ 10-12 เซนติเมตร พบกระจายพันธุ์ในแหล่งน้ำที่มีกระแสน้ำไหลเอื่อย ๆ ไม่แรงเชี่ยว มีใบไม้หรือพืชน้ำทับถมกัน น้ำมีความเป็นกรดเล็กน้อย (pH ต่ำกว่า 7 ลงมาเล็กน้อย) ซึ่งมักเป็นแหล่งน้ำตื้น ๆ ไหลคดเคี้ยวในป่าดิบชื้น หากินเศษอาหารตามพื้นน้ำและสัตว์น้ำขนาดเล็ก
แบ่งออกได้เป็น 2 ชนิด
นิยมเลี้ยงเป็นปลาสวยงาม โดยสามารถเพาะขยายพันธุ์ในที่เลี้ยงได้แล้ว
โดยคำว่า Dianema ซึ่งใช้เป็นชื่อสกุลนั้น มาจากคำว่า di ในภาษากรีก หมายถึง "สอง" และคำว่า nema แปลว่า "เส้นด้าย หรือ เส้นใย" ซึ่งหมายถึงหนวดสองเส้นที่กระดูกขากรรไกรบน
กีฬามวยสากลสมัครเล่นในโอลิมปิกฤดูร้อน 2008 - แบนตั้มเวท
มวยสากลสมัครเล่น รุ่น แบนตั้มเวท 54 กิโลกรัม ทำการแข่งขันที่เวิร์คเกอร์อินดอร์อารีน่า กรุงปักกิ่ง สาธารณรัฐประชาชนจีน ในรุ่นนี้ นักชกชาวไทยที่ผ่านการคัดเลือกเข้ามาคือ วรพจน์ เพชรขุ้ม อดีตเหรียญเงินโอลิมปิกฤดูร้อน 2004 แต่หนนี้ตกรอบ 8 คนสุดท้ายอย่างน่าเสียดาย
เวลาการแข่งขัน
ตามเวลามาตรฐานจีน (UTC+8)
คลีโอพัตราที่ 1
คลีโอพัตราที่ 1 ไซรา (Cleopatra I Syra) เป็นเจ้าหญิงแห่งจักรวรรดิเซลูซิดโดยการอภิเษกสมรส และเป็นสมเด็จพระราชินีแห่งอียิปต์โบราณ จากราชวงศ์ทอเลมี พระนางทรงอภิเษกสมรสกับทอเลมีที่ 5 กษัตริย์แห่งอียิปต์ เมื่อพระราชสวามีสวรรคตพระนางก็ทรงปกครองอียิปต์ผ่านทางทอเลมีที่ 6 พระโอรส ซึ่งเป็นกษัตริย์องค์ต่อมา พระนางทรงปกครองอียิปต์จวบจนกระทั่งพระนางสวรรคต
อ้างอิง
-204
-176
คือเธอเท่านั้น
"คือเธอเท่านั้น" เป็นซิงเกิลในปี พ.ศ. 2557 ของวงดนตรีแนวร็อกภารต้า ซิงเกิลนี้ออกจำหน่ายเมื่อวันที่ 8 สิงหาคม พ.ศ. 2557 จากค่ายครัวซอง ในเครือจีเอ็มเอ็ม แกรมมี่ ประพันธ์คำร้อง-ทำนองโดย ณัฐพงศ์ สมงาม และเรียบเรียงโดย ศราวุธ แสงบุตร
การตอบรับ
เพลง "คือเธอเท่านั้น" ได้อันดับสูงสุดที่ 19 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 14 กันยายน พ.ศ. 2557 และได้อันดับสูงสุดที่ 52 จากการจัดอันดับของอีเอฟเอ็ม ในชาร์ตของ อีเอฟเอ็ม ชาร์ต 94 ท็อป แอรเพลย์ ประจำวันที่ 11 ตุลาคม พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
จาง จื้อตง
จาง จื้อตง หรือ โทนี จาง (Tony Zhang) เกิดเมื่อ ค.ศ. 1972 เป็นนักธุรกิจชาวจีนผู้ร่วมก่อตั้งเทนเซ็นต์ บริษัทอินเทอร์เน็ตยักษ์ใหญ่ของจีน
ประวัติ
จาง จื้อตง เกิดเมื่อปี ค.ศ. 1972 ศึกษาต่อที่มหาวิทยาลัยเชินเจิ้น เช่นเดียวกับหม่า ฮั่วเถิง ผู้ร่วมก่อตั้งบริษัทเทนเซ็นต์ จากนั้นศึกษาต่อระดับปริญญาโทที่มหาวิทยาลัยเทคโนโลยีจีนใต้
จางเป็นอดีตประธานเจ้าหน้าที่เทคโนโลยี (CTO) ของบริษัทเทนเซ็นต์ เป็นผู้ถือหุ้นใหญ่เป็นอันดับสอง ทำให้มีมูลค่าทรัพย์สินสุทธิมากถึง หนึ่งหมื่นสองพันล้านดอลลาร์สหรัฐใน ค.ศ. 2019 เป็นบุคคลที่ร่ำรวยที่สุดคนหนึ่งของจีน ปัจจุบันอาศัยอยู่ในเมืองเชินเจิ้น
ตำบลหนองตะไก้ (อำเภอสูงเนิน)
หนองตะไก้ เป็นตำบลหนึ่งในอำเภอสูงเนิน จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลหนองตะไก้ ตั้งอยู่ห่างจากอำเภอสูงเนิน ประมาณ 20 กิโลเมตร
การปกครอง
ตำบลหนองตะไก้ แบ่งการปกครองออกเป็น 12 หมู่บ้าน คือ
ไม้ชี้
ไม้ชี้ (Pointer (Rod)) เป็นวัสดุทางการศึกษาที่มีลักษณะที่ยาว บาง ทำจากวัสดุที่แข็ง แต่ยืดหยุ่น เพื่อใช้ชี้จุดใดจุดหนึ่ง เช่น บนแผนที่หรือกระดานดำ เป็นต้น โดยผลิตจากแท่งไม้หรือวัสดุเลียนแบบ นอกจากนี้ยังสามารถใช้ประโยชน์จากไม้ชี้เสมือนแท่งไม้ทั่วไป เช่น การลงโทษด้วยการเฆี่ยน เป็นต้น ไม้ชี้บางประเภทสามารถหดสั้นยาวได้ ดังนั้นจึงสามารถพกติดตัวที่กระเป๋าเสื้อเหมือนกับปากกาได้
ปราสาทวินด์เซอร์
ปราสาทวินด์เซอร์ (Windsor Castle) เป็นพระราชฐานในนครวินด์เซอร์ มลฑลบาร์คเชอร์ สหราชอาณาจักร สร้างโดยพระเจ้าวิลเลียมที่ 1 ผู้พิชิต ปฐมกษัตริย์แห่งราชวงศ์นอร์มัน เมื่อปี ค.ศ. 1070 สถาปัตยกรรมเป็นแบบโรมาเนสก์ ปราสาทวินด์เซอร์เป็นพระราชฐานที่ยังมีผู้อยู่อาศัยที่ใหญ่ที่สุดในโลกและเป็นพระราชฐานที่เก่าที่สุดที่มีผู้อยู่อาศัยที่ต่อเนื่องกันมาตั้งแต่เริ่มสร้าง เนื้อที่การใช้สอยมีทั้งหมดด้วยกัน 484,000 ตารางฟุต หรือ 45,000 ตารางเมตร
ปราสาทวินด์เซอร์ พระราชวังบักกิงแฮมที่กรุงลอนดอน และพระราชวังโฮลีรูดที่เอดินบะระ เป็นพระราชฐานหลักสามแห่ง ของกษัตริย์สหราชอาณาจักร โดยสมเด็จพระราชินีนาถเอลิซาเบธที่ 2 มักทรงใช้เวลาวันสุดสัปดาห์หลายวันที่ปราสาทวินด์เซอร์เป็นทั้งที่จัดงานเลี้ยงอย่างเป็นทางการและเป็นการส่วนพระองค์ พระตำหนักซานดริงแฮมและ พระราชวังบาลมอรัลเป็นพระราชวังส่วนพระองค์
กษัตรีย์อังกฤษเกือบทุกพระองค์มีส่วนเกี่ยวข้องโดยตรงต่อการสร้างและการวิวัฒนาการของปราสาทวินด์เซอร์โดยตลอด ทั้งยังเป็นที่ประทับฤดูร้อนของพระเจ้าเฮนรี่ที่ 7 พระเจ้าเฮนรี่ 8 สมเด็จพระราชินีนาถเอลิซาเบธที่ 1 สมเด็จพระราชินีนาถแมรี่ที่ 2 และ สมเด็จพระราชินีนาถวิกตอเรีย  พระราชวังเคยใช้เป็นป้อมปราการ ที่อยู่อาศัย ที่ประทับอย่างเป็นทางการ และบางครั้งเรือนจำ ประวัติของพระราชวังจึงเกี่ยวพันกับประวัติของพระมหากษัตริย์และกษัตรีย์ของอังกฤษอย่างใกล้ชิด  การศึกษาประวัติก็ทำได้โดยการศึกษาจากประวัติของรัชสมัยต่างๆ ของพระมหากษัตริย์ที่มาประทับ ในยามสงบจากศึกสงครามพระราชวังก็ได้รับการขยายเพิ่มเติมด้วยห้องชุดสำหรับเป็นที่อยู่อาศัย ยามสงครามพระราชวังก็ใช้เป็นป้อมปราการด้วยการสร้างเสริมอย่างแน่นหนา ระบบนี้ก็ยังใช้กันอยู่ในปัจจุบัน
แผนผัง
ปราสาทวินด์เซอร์เปลื่ยนแปลงรูปทรงมากว่า 1,000 ปีตามกาลเวลา รสนิยม ความจำเป็น และสถานะภาพทางการเงินของพระมหากษัตริย์และกษัตรีย์ที่ประทับ แต่กระนั้นที่ตั้งของโครงสร้างหลัก ๆ ก็ยังตั้งอยู่ที่เดิมที่แรกสร้าง แผนผังใหม่ข้างล่างชี้ให้เห็นถึงจุดต่าง ๆ ตัวอย่างเช่นตัวพระราชวังปัจจุบันตั้งอยู่กลางเนินปราสาท ตัวอักษร “A” บนแผนที่ ที่เป็นที่ตั้งของปราสาทไม้หลังแรกที่สร้างโดยพระเจ้าวิลเลียมที่ 1
[[ไฟล์:Windsorcastleplan.svg|thumb|center|600px|แผนผังปราสาทวินด์เซอร์ (เฉพาะบริเวณตัวพระราชฐาน)
คำอธิบายสัญลักษณ์
A : หอกลม (The round tower)
B : ลานบน (Upper Ward หรือ The Quadrangle)
C : ห้องรับรอง (The State Apartments)
D : ห้องส่วนพระองค์ (Private Apartments) มองไปทางเนินตะวันออก
E : ปีกใต้ (South Wing) มองไปทางลองวอล์ค
F : ลานล่าง (Lower Ward)
G : โบสถ์น้อยเซนต์จอร์จ (St George's Chapel)
K : ประตูพระเจ้าเฮนรีที่ 8 (ประตูหลัก)
M : ประตูนอร์มัน
N : เนินเหนือ
O : หอพระเจ้าเอ็ดเวิร์ดที่ 3
T : หอเคอร์ฟิว
สิ่งที่เห็นเด่นชัดที่สุดของปราสาทวินด์เซอร์คือ “หอกลม” (“A”) ซึ่งความจริงแล้วเป็นหอกลวงที่มีรูปร่างที่ไม่กลมแต่ดูเผินๆ กลมบนเนินที่ถมขึ้นไป ตัวปราสาทตั้งอยู่บนป้อมปราการที่สร้างมาตั้งแต่ยุคกลาง หอกลมแบ่งพระราชวังออกเป็นสองส่วนที่เรียกว่าวอร์ด (ward) “ลานล่าง” (“F”) เป็นที่ตั้งของโบสถ์น้อยเซนต์จอร์จ (“G”) “ลานบน” (“B”) ล้อมรอบด้วยห้องชุดที่ประทับส่วนพระองค์ (“D”) และ “ห้องรับรอง” (“C”) รวมทั้งท้องพระโรงเซนต์จอร์จ (St George's Hall) ซึ่งเป็นห้องใหญ่ตกแต่งด้วยตราประจำตัวทั้งอดีตและปัจจุบันของผู้ได้รับเครื่องราชอิสริยาภรณ์การ์เตอร์
อุทยาน
เนื้อที่รอบปราสาทวินด์เซอร์เรืยกว่า “Home Park” เป็นอุทยานที่ประกอบด้วยฟาร์มสองฟาร์มและบ้านที่อยู่อาศัยของผู้ที่ทำงานในพระราชวัง นอกจากนั้นภายในอุทยานยังเป็นที่ตั้งของ คฤหาสน์ฟรอกมอร์ (Frogmore House) และอุทยานฟรอกมอร์ ซึ่งเปิดให้ประชาชนเข้าชมเป็นบางครั้งแต่บริเวณส่วนใหญ่ของ “Home Park” เป็นบริเวณส่วนพระองค์ ทางด้านเหนือเป็นอุทยานใหญ่ “Windsor Great Park”
บริเวณอื่น
ใน “Home Park” ทางเหนือของพระราชวังเป็นโรงเรียนเซนต์จอร์จปราสาทวินด์เซอร์ ซึ่งเป็นโรงเรียนเอกชน ใช้เป็นที่ฝึกนักร้องเพลงสวดสำหรับโบสถ์เซนต์จอร์จ วิทยาลัยอีตัน ตั้งอยู่ห่างจากพระราชวังประมาณหนึ่งไมล์ไปทางเหนือ
ค.ศ. 1070–1350
ปราสาทวินด์เซอร์เดิมสร้างโดยพระเจ้าวิลเลียมที่ 1 ผู้ปกครองอังกฤษระหว่างปี ค.ศ. 1066 จนสวรรคตเมื่อปี ค.ศ. 1087 ปราสาทที่ทรงสร้างด้วยไม้สร้างบนเนินปราสาทที่เป็นที่ตั้งของ “หอกลม” (“A”) ปัจจุบัน เมื่อต้นรัชสมัยของพระเจ้าวิลเลียมทรงยึดคฤหาสน์ที่ปัจจุบันคือหมู่บ้านโอลด์วินด์เซอร์ซึ่งแต่เดิมอาจจะเป็นวังของเจ้านายแองโกล-แซ็กซอน ไม่นานหลังจากนั้นระหว่างปี ค.ศ. 1070 ถึงปี ค.ศ. 1086 ทรงเช่าที่ที่เป็นที่ตั้งของพระราชวังปัจจุบันจากคฤหาสน์คลิวเอร์และทรงสร้างปราสาทบนเนินถมปราสาทแรก เนินที่ถมสูงประมาณ 50 ฟุตหรือ 15 เมตร ถมด้วยดินชอล์คที่ขุดจากบริเวณรอบ ๆ ที่ทำให้กลายเป็นคู
ในช่วงเวลานั้นปราสาทล้อมรอบด้วยกำแพงไม้ (palisade) แทนที่จะเป็นกำแพงหินเช่นที่เห็นกันทุกวันนี้ แผนผังเดิมและโครงสร้างของปราสาทจากสมัยพระเจ้าวิลเลียมสูญหายไปหมด แต่จุดประสงค์ของสิ่งก่อสร้างเพื่อใช้ในทางทหาร จากนั้นเป็นต้นมาปราสาทก็ใช้งานต่อเนื่องกันมาตลอดและได้รับการขยายเพิ่มเติมและบูรณปฏิสังขรณ์เป็นระยะ ๆ ตลอดมา เชื่อกันว่าพระเจ้าวิลเลียมที่ 2 ผู้สืบราชบัลลังก์ต่อจากพระเจ้าวิลเลียมที่ 1 เป็นผู้ปรับปรุงและขยายโครงสร้างแต่พระเจ้าเฮนรีที่ 1 พระโอรสองค์เล็กของพระเจ้าวิลเลียมที่ 1 เป็นพระเจ้าแผ่นดินองค์แรกที่ประทับในปราสาท เพราะทรงเป็นกังวลถึงความไม่มั่นคงในราชบัลลังก์ และทรงฉลองเทศกาลสมโภชพระจิตเจ้า ที่นั่นเมื่อปี ค.ศ. 1110 และในปี ค.ศ. 1121 ทรงเสกสมรสกับอเดลิเซีย แห่งลูแวงพระธิดาของกอดฟรีที่ 1 แห่งลูแวง ดยุคแห่งโลธารินเจียที่นี่เช่นกัน
หลักฐานแรกที่สุดของปราสาทวินด์เซอร์ลงวันที่ในรัชสมัยของพระเจ้าเฮนรีที่ 2 ผู้ทรงขึ้นครองราชย์เมื่อปี ค.ศ. 1154 ทรงก่อกำแพงหินแทนกำแพงไม้เดิมโดยมีหอคอยสี่เหลี่ยมเป็นระยะ ๆ โครงสร้างที่เปลี่ยนไปจากเดิมมากยังคงพบได้ที่เนินตะวันออก พระเจ้าเฮนรีที่ 2 ทรงสร้างตัวปราสาท (Keep) ภายในปราสาทด้วยหินบนเนินที่ไม่สม่ำเสมอกลางปราสาท
ในปี ค.ศ. 1189 ปราสาทถูกล้อมในระหว่างสงครามขุนนางครั้งที่หนึ่งในสมัยของเจ้าชายจอห์น กองกำลังทหารของจอห์นต่อสู้กับพวกปฏิวัติแต่ตัวพระองค์หนีไปฝรั่งเศส ต่อมาในปี ค.ศ. 1215 เจ้าชายจอห์นผู้กลายเป็นพระเจ้าจอห์น แห่งอังกฤษถูกบังคับให้ทรงลงพระนามในมหากฎบัตรที่รันนีมีดไม่ไกลจากปราสาทเท่าใดนัก ในปี ค.ศ. 1216 ปราสาทก็ถูกล้อมอีกครั้งแต่ครั้งนี้บริเวณลานล่าง (“F”) ได้รับความเสียหายแต่ก็ได้รับการซ่อมทันที่โดยพระเจ้าเฮนรีที่ 3 ผู้สืบราชบัลลังก์ต่อจากพระเจ้าจอห์น และทรงสร้างเสริมความแข็งแกร่งของปราสาทโดยการสร้างกำแพงเชิงเทินทางตะวันตกซึ่งยังอยู่เกือบทั้งหมดในปัจจุบัน (“T”) ในปี ค.ศ. 1227 ภายในหอประกอบด้วยอดีตคุก และบางส่วนของประตูลับแซลลี (Sally port) ซึ่งเป็นทางลับออกจากปราสาทเมื่อถูกล้อม ชั้นบนมีระฆัง (ค.ศ. 1478) และนาฬิกา (ค.ศ. 1689) หลังคาแบบโคนแบบฝรั่งเศสมาต่อเติมในคริสต์ศตวรรษที่ 19 พระเจ้าเฮนรีที่ 3 สวรรคตเมื่อปี ค.ศ. 1272 หลังจากนั้นก็ไม่มีการต่อเติมอะไรมากจนมาถึงรัชสมัยของพระเจ้าเอ็ดเวิร์ดที่ 3ระหว่างปี ค.ศ. 1327 ถึงปี ค.ศ. 1377
ค.ศ. 1350–1500
พระเจ้าเอ็ดเวิร์ดที่ 3 ทรงพระราชสมภพที่ปราสาทเมื่อวันที่ 13 พฤศจิกายน ค.ศ. 1312 มักจะเรียกกันว่า “เอ็ดเวิร์ดแห่งวินด์เซอร์” เริ่มตั้งแต่ปี ค.ศ. 1350 พระเจ้าเอ็ดเวิร์ดทรงรื้อปราสาทเก่าทิ้งและสร้างปราสาทใหม่ยกเว้นหอเคอร์ฟิว (“T”) และสิ่งก่อสร้างเล็ก ๆ อื่น ๆ โปรดให้บาทหลวงวิลเลียมแห่งวิคแฮมเป็นผู้ออกแบบและดูแลการก่อสร้าง หอพระเจ้าเฮนรีที่ 2 หรือ หอกลมถูกสร้างแทนที่ด้วยสิ่งก่อสร้างปัจจุบันแต่มิได้ยกระดับสูงเท่าปัจจุบันจนถึงคริสต์ศตวรรษที่ 19 นอกจากนั้นก็ยังทรงสั่งให้เสริมสร้างความแข็งแกร่งเพื่อเพิ่มการป้องกันข้าศึกด้วย โบสถ์น้อยของปราสาทได้รับการขยายให้ใหญ่ขึ้นกว่าเดิมมากแต่มิได้สร้างวัดใหม่ตามแผนที่วางไว้ ซึ่งอาจจะเป็นผลมาจากปัญหาเรื่องความปลอดภัย และกำลังทรัพย์หลังจากเกิดกาฬโรคระบาดในยุโรป อีกสิ่งหนึ่งที่สร้างในสมัยนี้คือประตูนอร์มัน (“M”) ซึ่งเป็นประตูใหญ่ที่ฐานหอกลมที่เป็นจุดสุดท้ายของการป้องกันข้าศึกก่อนที่จะเข้าสู่ลานบน (“B”) ซึ่งเป็นบริเวณพระราชฐานชั้นใน
ในปี ค.ศ. 1348 พระเจ้าเอ็ดเวิร์ดที่ 3 ทรงก่อตั้งเครื่องราชอิสริยาภรณ์การ์เตอร์ (Order of the Garter) ซึ่งพิธีการมอบเครื่องราชอิสริยาภรณ์นี้ยังกระทำกันเป็นประจำทุกปีที่โบสถ์เซนต์จอร์จซึ่งเป็นโบสถ์น้อยหลักของพระราชวัง ระหว่างปี ค.ศ. 1353 ถึงปี ค.ศ. 1354 ทรงสร้าง Aerary Porch ภายในโบสถ์เซนต์จอร์จ
ในปี ค.ศ. 1390 ในรัชสมัยของพระเจ้าริชาร์ดที่ 2 โบสถ์เซนต์จอร์จอยู่ในสภาพที่เสื่อมโทรมมากจนเกือบจะพังทลายลงมาจึงได้เริ่มการบูรณปฏิสังขรณ์ โดยมีเจฟฟรี ชอเซอร์ (Geoffrey Chaucer) ข้าราชสำนักคนโปรดเป็นผู้ควบคุมงาน ความสัมพันธ์ระหว่างทั้งสองเป็นไปตลอดรัชสมัย ราวสิบปีก่อนชอเซอร์จะเสียชีวิตพระเจ้าริชาร์ดพระราชทานของขวัญและสิ่งต่าง ๆ รวมทั้งเงินประจำปีจำนวน 20 ปอนด์สเตอร์ลิงตลอดชีพตั้งแต่ปี ค.ศ. 1394 และไวน์อีก 252 แกลลอนต่อปีตั้งแต่ปี ค.ศ. 1397 ชอเซอร์เสียชีวิตเมื่อวันที่ 25 ตุลาคม ค.ศ. 1400 ไม่ว่าความชำนาญหรือประสบการณ์ในการก่อสร้างของชอเซอร์จะเป็นเช่นใดโบสถ์เซนต์จอร์จก็กลับมาอยู่ในสภาพที่เสื่อมโทรมอีกภายในระยะเวลาเพียง 50 หลังจากการบูรณปฏิสังขรณ์
พระเจ้าเอ็ดเวิร์ดที่ 4 (ค.ศ. 1461–ค.ศ. 1483) เป็นพระเจ้าแผ่นดินราชวงศ์ยอร์กองค์แรก เป็นผู้สร้างโบสถ์เซนต์จอร์จที่เห็นกันในปัจจุบัน โบสถ์น้อยอันที่จริงแล้วมิใช่โบสถ์น้อยซึ่งหมายถึงวัดเล็ก ๆ ตามความหมายดั้งเดิมแต่เป็นมหาวิหารขนาดย่อและที่เก็บพระบรมศพ และที่เก็บพระศพ สถาปัตยกรรมเป็นแบบเพอร์เพ็นดิคิวลาร์กอธิค (Perpendicular Gothic) ระหว่างรัชสมัยของพระเจ้าเฮนรีที่ 7 ก็ได้มีการรื้อบางส่วนของโบสถ์น้อยที่สร้างมาแต่เดิมออกเพื่อสร้างโบสถ์น้อยพระแม่มารีแต่ก็ทรงละทิ้ง โบสถ์น้อยเป็นสิ่งก่อสร้างที่สำคัญที่สุดสิ่งหนึ่งในทางสถาปัตยกรรมของพระราชวัง
การก่อสร้างโบสถ์น้อยเป็นจุดสำคัญในการเปลื่ยนแปลงลักษณะของการก่อสร้างทางสถาปัตยกรรมของปราสาทวินด์เซอร์ หลังจากสงครามดอกกุหลาบบ้านเมืองก็มีความสงบขึ้นซึ่งทำให้สิ่งก่อสร้างในสมัยต่อมาจะคำนึงถึงความสะดวกสบายและแบบลักษณะทางสถาปัตยกรรมมากขึ้นกว่าที่จะคำนึงถึงความแข็งแรงในการป้องกันข้าศึกแต่เพียงอย่างเดียวเช่นที่เป็นมา หน้าที่ของปราสาทจึงเปลี่ยนจากการเป็นปราสาทมาเป็นพระราชวัง ที่เห็นได้จากการสร้าง “ระเบียงเกือกม้า” (“H”) ในปี ค.ศ. 1480 ที่สร้างใกล้โบสถ์น้อยเพื่อให้เป็นที่พำนักของนักบวช ตัวสิ่งก่อสร้างโค้งเป็นเกือกม้าซึ่งเป็นสัญลักษณ์อย่างหนึ่งของพระเจ้าเอ็ดเวิร์ดที่ 4 พระราชวังถูกบูรณปฏิสังขรณ์ครั้งใหญ่เมื่อปี ค.ศ. 1871 จนสิ่งก่อสร้างเดิมเกือบจะไม่หลงเหลือ
ตำบลห้วยบง (อำเภอด่านขุนทด)
การจัดตั้งเป็นอำเภอ
เมื่อปี พ.ศ. 2532 นายนิยม วรปัญญา สมาชิกสภาผู้แทนราษฎรในขณะนั้น เคยมีการพยายามขอจัดตั้งกิ่งอำเภอห้วยบง โดยตำบลห้วยบง ตำบลหินดาด อำเภอด่านขุนทด และตำบลวังโรงใหญ่ ตำบลกฤษณา ตำบลดอนเมือง อำเภอสีคิ้ว แต่ไม่ถูกดำเนินการต่อ เนื่องจากเกณฑ์การจัดตั้งอำเภอในขณะนั้น ต้องเป็นตำบลจากพื้นที่อำเภอเดียวกัน
เมื่อปี พ.ศ. 2563 นายวิเชียร จันทรโณทัย ผู้ว่าราชการจังหวัดนครราชสีมา เปิดเผยถึงการจัดตั้งอำเภอใหม่ของจังหวัดนครราชสีมาขึ้นใหม่ 4 อำเภอ ซึ่งอำเภอห้วยบงเป็นหนึ่งในอำเภอที่ถูกเสนอจัดตั้งเป็นอำเภอแห่งใหม่ เนื่องจากตำบลห้วยบง ห่างจากตัวอำเภอด่านขุนทด เกือบ 40 กม. จึงความยากลำบากในการบริการประชาชน รวมถึงความห่างไกลของพี่น้องประชาชนที่ต้องเดินทางไปรับบริการที่อำเภอ ปัจจุบันอยู่ระหว่างดำเนินการของการเสนอ
หมู่บ้าน
หมู่บ้านเริ่มแรกที่แยกจัดตั้งตำบลห้วยบง มีทั้งหมด 9 หมู่บ้าน คือ
ปัจจุบันตำบลห้วยบงแบ่งการปกครองออกเป็น 25 หมู่บ้าน
ประชากร
ประชากรส่วนใหญ่นับถือพระพุทธศาสนานิกายเถรวาท มีวัด 17 แห่ง เส้นทางคมนาคมหลัก คือ ทางหลวงแผ่นดินหมายเลข 2256 (ถนนชัยบาดาล–ด่านขุนทด) ชาวบ้านประกอบอาชีพเกษตรกรรมเป็นส่วนใหญ่ ยกเว้นหมู่ที่ 15 หมู่บ้านทรัพย์สมบูรณ์ ประชาชนส่วนมากประกอบอาชีพค้าขาย
ตำบลห้วยบง มีประชากรทั้งหมด 10,551 คน แบ่งเป็น ชาย 5,354 คน หญิง 5,197 คน ข้อมูล ณ สิ้นปี 2564
ด้านการศึกษา
สถานศึกษาในเขตองค์การบริหารส่วนตำบลด่านขุนทด
เดวิด อาร์มสตรอง-โจนส์ เอิร์ลที่ 2 แห่งสโนว์ดอน
เดวิด อัลเบิร์ต ชาร์ลส์ อาร์มสตรอง-โจนส์, เอิร์ลที่ 2 แห่งสโนว์ดอน (David Albert Charles Armstrong-Jones, 2nd Earl of Snowdon) เป็นพระโอรสคนใหญ่ในเจ้าหญิงมาร์กาเรต เคาน์เตสแห่งสโนว์ดอน กับอันโทนี อาร์มสตรอง-โจนส์, เอิร์ลที่ 1 แห่งสโนว์ดอน เกิดเมื่อวันที่ 13 พฤศจิกายน พ.ศ. 2504 เขาเป็นพระราชนัดดาในสมเด็จพระเจ้าจอร์จที่ 6 แห่งสหราชอาณาจักร ทั้งยังเป็นพระภาคิไนยคนใหญ่ในสมเด็จพระราชินีนาถเอลิซาเบธที่ 2 แห่งสหราชอาณาจักร เขาอยู่ในลำดับโปเจียมพระราชวงศ์ฝ่ายหน้าเป็นคนที่ 13 เขาคือผู้สืบทอดตำแหน่งเอิร์ลแห่งสโนว์ดอน
ประวัติ
เดวิด อาร์มสตรอง-โจนส์ ไวเคานต์ลินลีย์ เป็นพระโอรสคนใหญ่ในเจ้าหญิงมาร์กาเรต เคาน์เตสแห่งสโนว์ดอน และอันโทนี อาร์มสตรอง-โจนส์ เกิดเมื่อวันที่ 3 พฤศจิกายน พ.ศ. 2504 ณ โรงพยาบาลพอร์ตแลนด์ เดวิดเป็นพระภาคิไนยในสมเด็จพระราชินีนาถเอลิซาเบธที่ 2 แห่งสหราชอาณาจักร และเป็นพระราชนัดดาในสมเด็จพระเจ้าจอร์จที่ 6 แห่งสหราชอาณาจักร และถูกจัดให้อยู่ในลำดับที่ 25 ในการสืบราชสันตติวงศ์แห่งราชบัลลังก์สหราชอาณาจักร
เมื่อ พ.ศ. 2524 เดวิด มีอายุครบ 20 ปี ซึ่งขณะนั้น เจ้าหญิงมาร์กาเร็ต ปฏิบัติพระกรณียากิจในเดนมาร์ก จึงไม่ได้ร่วมงานวันเกิดพระโอรส มีเพียง เลดีซาราห์ แชตโท น้องสาวที่ร่วมงานวันนั้นกับบิดา ซึ่งในวันนั้นเอง สมเด็จพระราชินีนาถเอลิซาเบลธที่ 2 เสด็จพระราชดำเนินพร้อมด้วยเจ้าชายฟิลิป พระราชสวามี และพระราชโอรส-ธิดาทั้ง 4 มายังพระตำหนักของเจ้าหญิงมาร์กาเร็ต เพื่อร่วมงานวันเกิดพระราชภาคิไนย พร้อมพระราชทานของขวัญให้ และมีพระราชดำรัสอวยพรวันเกิด จากนั้น เจ้าชายฟิลิปได้พระราชทานชุดอัศวิน ซึ่งเดวิดชอบมากเมื่อครั้งยังเยาว์วัย เมื่อเจ้าหญิงมาร์กาเร็ต เสด็จกลับจากเดนมาร์กในวันที่ 7 พฤศจิกายน พ.ศ. 2524 จึงได้พระราชทานของขวีญที่ทรงซื้อมาจากเดนมาร์กพระราชทานแก่พระโอรส ซึ่ง มาร์เกรเธอที่ 2 สมเด็จพระราชินีนาถแห่งราชอาณาจักรเดนมาร์ก ได้พระราชทานบัตรอวยพรวันเกิด ส่วน เฮนริก เจ้าชายพระราชสวามีแห่งเดนมาร์ก ได้พระราชทานเค้กที่ทรงทำขึ้นเองมาในโอกาสนี้ด้วย
เดวิดมักถูกเข้าใจผิดว่าเป็นพระราชโอรสของสมเด็จพระราชินีนาถเอลิซาเบธที่ 2 เนื่องจากหน้าตาของเขาคล้ายคลึงกับเจ้าชายแอนดรูว์ ดยุกแห่งยอร์ก และเจ้าหญิงแอนน์ พระราชกุมารี พระราชโอรส-ธิดาของพระมาตุจฉา เจ้าชายฟิลิปได้ออกมาพระราชทานสัมภาษณ์เรื่องนี้ว่า
การศึกษา
เดวิดเข้ารับการศึกษาในพระราชวังบักกิงแฮม ตอนอายุได้ 5 ขวบ ซึ่งเขาได้เข้าศึกษาพร้อมกับ เจ้าชายแอนดรูว์ ดยุกแห่งยอร์ก ลูกพี่ลูกน้องของเดวิด จากนั้นได้ศึกษาต่อ ณ พระราชวังเค็นซิงตัน จากนั้นเดวิดได้ทูลต่อพระมารดาว่า เสด็จแม่ ผมชอบเรียนช่างผีมือและอยากเป็นช่างไม้ ซึ่งเจ้าหญิงมาร์กาเร็ตก็ได้มีพระอนุญาตแต่ก็เสด็จไปดูเป็นระยะๆด้วยทรงห่วงพระโอรส ณ ดอร์เซ็ต ในขณะที่เขามีอายุได้ราว 20 ปี สมเด็จพระราชินีนาถเอลิซาเบธที่ 2 ผู้เป็นพระมาตุจฉา ได้ตรัสกับเขาว่า โตขึ้นมากแล้ว ต่อไปหลานอยากเป็นอะไรรึ เดวิดได้ทูลไปว่า หลานอยากเรียนช่างไม้อย่างที่หลานเคยทูลเสด็จแม่ไว้พะย่ะคะทูลหม่อมป้า
สืบทอดบรรดาศักดิ์
หลังจากที่บิดาของเขาได้เสียชีวิตลง เดวิดได้สืบทอดเป็น เอิร์ลที่ 2 แห่งสโนว์ดอน และตำแหน่ง ไวเคานต์ลินลีย์จึงตกไปเป็นของบุตรชายคนโตของเขา
งานด้านพระราชวงศ์
โจนส์ทำงานในฐานะพระราชวงศ์ โดยได้ทำงานเกี่ยวกับผู้มีปัญหาด้านการได้ยินของสหราชอาณาจักร ดำรงตำแหน่งประธานสมาคมฟุตบอลแห่งสหราชอาณาจักรร่วมกับเจ้าชายชาลส์ เจ้าชายแห่งเวลส์ พระญาติผู้ดูแลและจัดการเกี่ยวกับเงินงบประมาณของสหราชอาณาจักร ผู้อุปถัมภ์มรดกโลกแห่งสหราชอาณาจักร และผู้ดูแลหอสมุดควีนวิกตอเรียตั้งแต่ พ.ศ. 2539
มอนสเตอร์ฟาร์ม
มอนสเตอร์ฟาร์ม (モンスターファーム, Monster Farm) หรือ มอนสเตอร์แรนเชอร์ (Monster Rancher) เป็นการ์ตูนอนิเมะของญี่ปุ่นผลิตโดยทีเอ็มเอสเอ็นเตอร์เทนเมนต์ มีเนื้อเรื่องอิงเกมชุดมอนสเตอร์ฟาร์มโดยเทคโม (Tecmo) ออกฉายในปี 2542 ความยาวทั้งสิ้น 73 ตอน เข้าฉายในประเทศไทยทางช่อง 9 การ์ตูน เมื่อวันที่ 22 ก.ค. 2544 - 31 มี.ค. 2545 ซึ่งโรสและไทก้าเป็นผู้ได้รับลิขสิทธิ์ ต่อมาได้มีการทำหนังสือการ์ตูนความยาว 2 เล่มโดยสำนักพิมพ์วิบูลย์กิจ ออกวางจำหน่ายช่วงปลายปี 2544
เนื้อเรื่อง
มอนสเตอร์ฟาร์มเป็นเรื่องของเด็กประถมคนหนึ่งชื่อเก็งกิ ซึ่งชอบเล่นเกมคอมพิวเตอร์เป็นชีวิตจิตใจ และได้ถูกดูดเข้าไปในเกมส์มอนสเตอร์ฟาร์มเพื่อต่อสู้กับฝ่ายอธรรม และ มู โดยการตามหานกไฟซึ่งเป็นมอนสเตอร์ในตำนานที่เชื่อกันว่าจะปราบฝ่ายอธรรมได้
คลีโอพัตราที่ 2
คลีโอพัตราที่ 2 แห่งอียิปต์ (Cleopatra II of Egypt) เป็นสมเด็จพระราชินี (และผู้ปกครองแต่เพียงพระองค์เดียว ในระยะเวลาสั้น ๆ ) แห่งอาณาจักรอียิปต์โบราณ จากราชวงศ์ทอเลมี
อ้างอิง
-185
-116
คอฮีร์ ราซุลซอดา
คอฮีร์ ราซุลซอดา (Қоҳир Расулзода) เป็นนักการเมืองชาวทาจิกซึ่งดำรงตำแหน่งนายกรัฐมนตรีทาจิกิสถานตั้งแต่วันที่ 23 พฤศจิกายน ค.ศ. 2013
หลวงปู่บุดดา ถาวโร
หลวงปู่บุดดา ถาวโร มีนามเดิมว่า บุดดา นามสกุล มงคลทอง เกิดเมื่อวันเสาร์ ขึ้น 10 ค่ำ เดือนยี่ ปีมะเมีย ตรงกับวันที่ 5 มกราคม พ.ศ. 2437 (พุทธศักราชแบบเก่า) สถานที่เกิด หมู่บ้านหนองเกวียนหัก ตำบลพุคา อำเภอบ้านหมี่ จังหวัดลพบุรี ได้บรรพชาและอุปสมบท ณ พัทธสีมา วัดเนินยาว ตำบลหนองทรายขาว อำเภอบ้านหมี่ จังหวัดลพบุรี ในปีพ.ศ. 2465 โดยมีพระครูธรรมขันธ์สุนทร (หม่อมราชวงศ์เอี่ยม อิศรางกูร) เป็นพระอุปัชฌาย์ มรณภาพ 12 มกราคม พ.ศ. 2537 สิริอายุ 100 ปี 7 วัน 72 พรรษา ตรงกับวันพุธ ขึ้น 1 ค่ำ เดือนยี่ ปีระกา
ชีวิตฆราวาส
หลวงปู่บุดดา มีโยมบิดาชื่อ นายน้อย มงคลทอง โยมมารดาชื่อ นางอึ่ง มงคลทอง มีพี่น้องทั้งหมด 7 คน ในช่วงวัยเด็กท่านได้เกิดมีสัญญาความจำระลึกย้อนอดีตชาติได้ว่า บิดาของท่านในอดีตชาติเคยเป็นพี่ชายของท่าน
พอเข้าสู่วัยฉกรรจ์อายุได้ 21 ปีบริบูรณ์ ในปี พ.ศ. 2458 ได้ถูกเกณฑ์เข้าเป็นทหารสังกัดกองทัพบก ทหารบกปืน 3 ในสมัยรัชกาลที่ 6 รับราชการทหารอยู่ 2 ปี ในกองทัพที่ 3 ลพบุรี สมัยเมื่อเป็นพลทหารหนุ่มรูปงาม มีผู้หญิงมาชอบ เข้ามาพูดจาทำนองเกี้ยว แต่ท่านพูดกลับไปว่า "กลับไปเสียเถิด ฉันเป็นทหารตัวเมีย ไม่ชอบผู้หญิง ถ้าไปเจอทหารตัวผู้คนอื่นเข้าก็จะลำบาก"
ในปี พ.ศ. 2460 ได้เกิดสงครามโลกครั้งที่ 1 ขึ้น ทางการได้มีการรับสมัครคัดเลือกทหารอาสาไปราชการรบในสงคราม ณ ทวีปยุโรป หลวงปู่บุดดาได้เข้าสมัครอาสาด้วยเหมือนกัน แต่ท่านกินเหล้าไม่เป็น เขาจึงไม่รับโดยได้อธิบายเหตุผลว่า ในทวีปยุโรปนั้นอากาศหนาวเย็นมาก ทหารทุกคนจำเป็นต้องดื่มเหล้าเพื่อช่วยให้คลายหนาว ดังนั้นท่านจึงไม่ได้เข้าร่วมในสงครามคราวนั้น
สู่ร่มกาสาวพัสตร์
หลังรับราชการทหาร ท่านได้ช่วยโยมบิดามารดาทำงานเกษตรกรรมอยู่ 4 ปี โดยท่านมีความปรารถนาในใจเสมอมาว่า อยากจะได้บวชในร่มเงาพระพุทธศาสนา ด้วยจิตที่เบื่อหน่ายในทางโลกมาตั้งแต่เด็กแล้ว ดังนั้นเมื่อมีโอกาสจึงขออนุญาตต่อบิดามารดาบวช เมื่ออายุได้ 28 ปี ที่วัดเนินยาว โดยมีพระครูธรรมขันธ์สุนทร (หม่อมราชวงศ์เอี่ยม อิศรางกูร) เป็นพระอุปัชฌาย์ พระครูเรือง เป็นพระกรรมวาจาจารย์ เจ้าอธิการไพล เป็นพระอนุสาวนาจารย์
โดยมีคณะสงฆ์ 25 รูป นั่งเป็นพระอันดับ ได้ฉายาว่า "ถาวโร"
หลวงปู่บุดดา ท่านกล่าวเสมอว่า ท่านถือพระอุปัชฌาย์ และพระสงฆ์ 25 รูป เป็นครูบาอาจารย์อุปัชฌาย์ทุกองค์ ท่านสอนปัญจกรรมฐานให้แล้วในวันอุปสมบท คือเกศา โลมา นะขา ทันตา ตะโจ หรือ ผม ขน เล็บ ฟัน หนัง โดยพิจารณาเรียงไปตามลำดับและย้อนกลับ จนเห็นชัดเจน
แสวงโมกขธรรม
หลังจากบวช เมื่อออกพรรษาแรกแล้วหลวงปู่บุดดาได้ออกจาริกแสวงหาสถานที่วิเวก เจริญสมณธรรมตามอัธยาศัยเพียงองค์เดียว หลวงปู่บุดดามุ่งปฏิบัติกรรมฐานพิจารณากายภายในอยู่เสมอ ข้อวัตรปฏิบัติเคยทำอย่างไรก็ยังคงทำมิได้ขาด ท่านทำความเพียรอยู่โดยตลอด บางครั้งบางคราว กิเลสราคะอันมักจะเกิดขึ้นมาให้รู้ได้ว่ายังมีอยู่ท่านก็ได้เพียรพยายามดับมันด้วยอุบายวิธีต่าง ๆ
หลวงปู่บุดดาท่านจาริกธุดงค์บำเพ็ญเพียรมาโดยตลอด จนถึงพรรษาที่ 4 ท่านได้ออกธุดงค์อยู่ในป่าแถบเทือกเขาภูพานนั้น ท่านได้พบกับพระธุดงค์องค์หนึ่งคือ พระสงฆ์ พรหมสโร ซึ่งมีอายุแก่กว่าท่าน 10 ปี พรรษามากกว่า 1 ปี ทันทีที่ได้พบหน้าท่านระลึกชาติได้ว่าพระสงฆ์ พรหมสโร เคยเป็นบิดาในอดีตชาติ ท่านจึงเรียกพระสงฆ์ พรหมสโร ว่าคุณพ่อสงฆ์ หลวงปู่บุดดากับพระสงฆ์ พรหมสโร มีอัชฌาสัยตรงกัน
หลังจากนั้นท่านได้ออกจาริกร่วมธุดงค์มาด้วยกัน จากอีสานมาสู่ภาคกลาง ผ่านตำบลหัวหวาย อำเภอตาคลี นครสวรรค์พบชัยภูมิคือ ภ้ำภูคา บนภูคา มีบรรยากาศสงบ ร่มเย็นและวิเวกยิ่ง สถานที่สัปปายะ เหมาะแก่การเจริญกรรมฐานยิ่ง พอใกล้พรรษาทั้งสองจึงได้ไปจำพรรษาที่วัดป่าหนองคู พอออกพรรษาก็กลับมาที่ถ้ำภูคาอีกครั้ง
ณ ที่ถ้ำภูคานี้เองที่หลวงปู่บุดดาในพรรษาที่ 4 และพระสงฆ์ พรหมสโร ในพรรษาที่ 5 ได้พำนักอาศัยบำเพ็ญเพียรจนได้รู้แจ้งเห็นจริงในอริยสัจธรรมทั้งสององค์
สิ้นอาสวะ
หลวงปู่บุดดาท่านได้เล่าเหตุการณ์ในวันที่บรรลุธรรมว่า คืนนั้นขณะที่ท่านทั้งสองกำลังนั่งคุยกันอยู่ โดยนั่งลืมตาคุยกันปกตินี่เอง แล้วหันหน้าเข้าสนทนากันอย่างออกรสชาติอยู่นั่นเอง จู่ ๆหลวงปู่บุดดาก็เงียบเสียงไปเฉย ๆ นั่งลืมตาค้างอยู่ พระสงฆ์ พรหมสโร ท่านก็นั่งเฝ้าอยู่อย่างนั้นมองดูอยู่ ปกติท่านเป็นพระขี้สงสัย ไม่เชื่ออะไรง่าย ๆ ก็แปลกใจที่ทำไมหลวงปู่บุดดาจึงเงียบเสียงไปเฉย ๆ ก็ถามหลวงปู่บุดดาว่า "เอ๊ะ เป็นอะไรไป"
หลวงปู่บุดดาท่านก็นิ่งเฉยไม่ตอบ นัยน์ตาคงเบิกโพลงอยู่อย่างนั้น เป็นอันว่าหลวงปู่บุดดาท่านได้จบกิจพระศาสนา ทำอาสวะให้สิ้นต่อหน้าพระสงฆ์ พรหมสโร นั่นเอง
หลังจากนั้น 3 วัน ในตอนเช้าก่อนที่จะออกบิณฑบาต พระสงฆ์ พรหมสโร ก็มาบอกต่อหลวงปู่บุดดาว่า "ไม่มีคนไปนรก ไม่มีคนไปสวรรค์ เน้อ" หลวงปู่บุดดาจึงเสริมว่า "โอ๊ย มันจะมีนรก มีสวรรค์อย่างไร นั่นมันกิเลสต่างหากเล่า กิเลสหมด มันก็หมดนรก หมดสวรรค์ซิ" เป็นอันว่าพระสงฆ์ พรหมสโร ท่านได้จบกิจบรรลุธรรมในคืนก่อนนั่นเอง
เลขนำ
เลขนำ (guide number, GN) เป็นหน่วยในการวัดความสว่างจากไฟวาบ หรือแฟลช (Flash) ในการถ่ายภาพ โดยอาศัยปัจจัยหลักที่มีผลกับความสว่างที่จะผ่านเข้ากล้อง 2 ปัจจัย คือ ค่าเอฟ (F-Number) และระยะทาง (Distance) ด้วยค่านี้ทำให้ผู้ผลิตไฟวาบใช้เป็นเกณฑ์ในการกำหนดมาตรฐานสินค้า ให้มีคุณสมบัติตรงกัน และทำให้ผู้ใช้เลือกซื้อตามความสว่างของแต่ละรุ่น นอกจากนี้ การถ่ายภาพกลางคืนด้วยไฟวาบที่ปรับค่าเอง ก็ต้องอาศัยค่านี้ หรือตารางเลขนำ (Guide Number Table) ในการคำนวณเพื่อปรับหน้ากล้อง หรือระยะทางให้ได้ความสว่างที่เหมาะสม ค่า GN ที่คำนวณจากปัจจัยหลักทั้ง ๒ ตัวจะคำนวณด้วยสูตรนี้
เลขนำ = ระยะทาง × ค่าเอฟ GN = Distance × f-number ดังตัวอย่างในตาราง
จากตาราง เมื่อเอาระยะทางคูณด้วยขนาดหน้ากล้องในแต่ละค่าจะได้ผลลัพธ์เท่ากับ ๒๐ หรือใกล้เคียง นั่นคือไฟวาบตัวนี้มีเลขนำเป็น ๒๐ นั่นเอง แต่ปัจจัยที่มีผลกับความสว่างของภาพที่จะถ่าย ไม่ได้มีแต่ปัจจัยที่ทำให้แสงเข้ากล้องได้มากน้อยต่างกันเท่านั้น ยังมีผลจากความไวของฟิล์ม หรือตัวเซนเซอร์รูปภาพ (CCD หรือ CMOS) และความยาวโฟกัส หรือเลนส์ซูมด้วย ดังนั้นตารางที่สมบูรณ์จึงมักจะระบุ ISO และ Focus Length ด้วยเสมอ
ตายกี่ชาติก็ขาดเธอไม่ได้ 2
ตายกี่ชาติก็ขาดเธอไม่ได้ (เราเลยไม่ยอมตาย) ภาค 2 ภาพยนตร์ไม่ได้มีเนื้อหาต่อจากภาคแรกแต่อย่างใด เขียนบทภาพยนตร์ และเปลี่ยนนักแสดงชุดใหม่ คงไว้เพียงสัญลักษณ์ของภาพยนตร์แนวตามหารักแท้ เอี้ยก้วย เฝ้าใฝ่ฝันถึงแต่ เซียว เหล่งนึ่ง ในภาคนี้มี กวน จือหลิน มาเป็นตัวแทนเซียว เหล่งนึ่ง ในบท "ธิดาหยกเย็น" ภาพยนตร์ไม่มีอะไรโดดเด่นและด้อยกว่าภาคแรกอยู่มาก ภาพยนตร์ถูกสร้างขึ้นเพียงเพราะหลิว เต๋อหัว ต้องการให้กวน จือหลิน มาเป็นนางเอกคู่กับเขาเท่านั้น แต่ถึงกระนั้นภาพยนตร์ยังกลายเป็นต้นแบบหนังคู่หูตัวเอกแนวพ่อ - ลูก และเพลงประกอบภาพยนตร์ภาคนี้ บทเพลง 谢谢你的爱 (Thank You for Your Love) ขับร้องโดยหลิว เต๋อหัว ได้รับความนิยมอย่างกว้างขวางไปทั่วโลก และมีการแปลงเป็นเพลงหลายภาษา รวมทั้งเพลงสากล อีกด้วย
ในประเทศไทย ได้นำทำนองเพลงประกอบภาพยนตร์เรื่องนี้ มาแปลงเป็นภาษาไทยในบทเพลง "ประท้วงใจ" ขับร้องโดยนักร้องสาวชื่อดัง พัชรา แวงวรรณ
คนางค์ ดำรงหัด
คนางค์ ดำรงหัต หรือ คนางค์ อมาตยกุล (เกิด พ.ศ. 2502 — ) เป็นนักแสดงชาวไทย เริ่มมีผลงานในวงการบันเทิงเมื่อ พ.ศ. 2520
ประวัติ
คนางค์ ดำรงหัด เข้าวงการบันเทิงเมื่อ พ.ศ. 2520 รับบทตัวประกอบในภาพยนตร์เรื่อง ล่า ต่อมาใน พ.ศ. 2521 เริ่มแสดงละครเรื่องแรก บ้านโลกีย์ คู่กับ นิรุตติ์ ศิริจรรยา ต่อด้วย หนี้รัก คู่กับ สมภพ เบญจาธิกุล เป็นต้น นอกจากนั้นยังแสดงภาพยนตร์เรื่อง ปลาร้าหอม คู่กับ สรพงษ์ ชาตรี
พ.ศ. 2523 ประสบอุบัติเหตุขณะถ่ายทำละครเรื่อง เขมรินทร์ อินทิรา คู่กับ พิศาล อัครเศรณี ถูกไฟคลอกหน้าในฉากหน้าเตาผิงจนเสียโฉม เนื้อที่หูหลุด ผมหงิกทั้งหัว คนางค์ไม่มั่นใจในการแสดงละครอีกเลย หลังจากนั้นกลับมาเล่นอีก 2-3 เรื่อง โดยเป็นตัวรอง เช่น ระเบียงรัก, เดือนครึ่งดวง
สมรสกับ มาตยวงศ์ อมาตยกุล อดีตอัครราชทูตที่ปรึกษาฝ่ายพาณิชย์ ประจำกรุงย่างกุ้ง ประเทศพม่า มีบุตรชายชื่อ องค์อนันต์ อมาตยกุล
ปัจจุบันยังคงรับงานแสดงอยู่เรื่อยๆ ส่วนใหญ่เล่นกับช่อง 7 ผลงานล่าสุดคือเรื่อง เรือนพะยอม รับบทเป็นคุณย่ามะลิ (พ.ศ. 2560)
หัวใจไม่อยู่กับตัว
หัวใจไม่อยู่กับตัว เป็นซิงเกิลของมาเรียม B5 ประกอบละคร CLUB FRIDAY THE SERIES 3 ตอน รักเธอ รักเขา และรักของเรา ประพันธ์เนื้อร้อง-ทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย Lowfat ออกจำหน่ายในวันที่ 26 ธันวาคม พ.ศ. 2556 สังกัดจีเอ็มเอ็มเอ ในเครือจีเอ็มเอ็ม แกรมมี่
การตอบรับ
เพลง "หัวใจไม่อยู่กับตัว" ได้ติดชาร์ตอันดับสูงสุด 16 ใน 100 ของชาร์ตหมวดเพลง GMM Gmember Chart Song Top 100 ประจำวันที่ 30 ธันวาคม พ.ศ. 2556 จากเว็บไซต์ Gmember
สยามนิกาย
สยามนิกาย หรือ สยามวงศ์ เป็นคณะสงฆ์เถรวาทที่พระอุบาฬีก่อตั้งขึ้นในประเทศศรีลังกา
ประวัติ
ในปี พ.ศ. 2293 พระเจ้ากีรติศรีราชสิงหะ พระเจ้ากรุงลังกาทรงพระราชศรัทธาแรงกล้าที่จะฟื้นฟูพระพุทธศาสนาให้กลับคืนสู่ศรีลังกาอีกครั้ง จึงได้ส่งราชทูตมายังกรุงศรีอยุธยา ลังกากุมารบันทึกไว้ว่า “พ.ศ. 2293 คณะราชทูตออกเดินทางจากท่าเรือตรินโคมาลี โดยเรือของฮอลันดานามว่าเวลตรา การเดินทางครั้งนั้นผ่านเมืองอะแจ สุมาตราและแวะพักที่มละกาเป็นเวลาห้าเดือน เพื่อหลีกเลี่ยงฤดูมรสุม จากนั้นคณะราชทูตได้เดินทางเข้ามายังปากน้ำเจ้าพระยา ผ่านเมืองบางกอกและนนทบุรี”
ในพ.ศ. 2295 ในแผ่นดินสมเด็จพระเจ้าอยู่หัวบรมโกศแห่งกรุงศรีอยุธยา พระองค์ได้จัดส่งพระสงฆ์ไปให้บรรพชาอุปสมบทแก่กุลบุตรชาวศรีลังกา ตามคำขอร้องของพระเจ้ากีรติศรีราชสิงหะกรุงลังกา ซึ่งส่งราชทูตเข้ามาขอพระสงฆ์ไทยไปศรีลังกา คณะธรรมทูตไทยมีจำนวน 25 รูปประกอบด้วยพระสงฆ์ 18 รูป สามเณร  7 รูป โดยมีพระอุบาฬีและพระอริยมุนีเป็นหัวหน้า ออกเดินทางโดยเรือกำปั่นฮอลันดาจากกรุงศรีอยุธยา เมื่อวันขึ้น ๑๐ ค่ำ เดือนอ้าย พ.ศ. 2295 ถึงเมืองตรินโคมาลี อันเป็นเมืองท่าอยู่ทางตะวันออกเฉียงเหนือของเกาะลังกา เมื่อวันแรม ๑๔ ค่ำ เดือน ๖ โดยใช้เวลาเดินทางถึง 5 เดือน 4 วัน
เมื่อคณะไปถึงศรีลังกาคณะได้จำวัดอยู่ที่วัดบุปผาราม ซึ่งปัจจุบันเรียกว่าวัดมัลวัตตะและเป็นวัดของพระมหานายก คณะสงฆ์นิกายสยามวงศ์ คณะมัลวัตตะ อยู่ตรงกันข้ามกับวัดพระเขี้ยวแก้ว ซึ่งมีทะเลสาบกั้นกลาง อยู่ในเมืองศิริวัฒนนคร (ปัจจุบันคือเมืองกัณฏี) คณะได้ให้บรรพชาอุปสมบทแก่ชาวศรีลังกาเป็นพระภิกษุ 700 รูป เป็นสามเณร 3,000 รูป ในระยะ 3 ปีที่ออกไปอยู่ในศรีลังกา คือ พ.ศ. 2295-2298
Moribund
Moribund อาจหมายถึง
วัดสัมปทวน (จังหวัดนครปฐม)
วัดสัมปทวน เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ริมแม่น้ำท่าจีน ในตำบลวัดแค อำเภอนครชัยศรี จังหวัดนครปฐม
วัดสัมปทวนตั้งเมื่อ พ.ศ. 2439 ได้รับพระราชทานวิสุงคามสีมาเมื่อวันที่ 24 ตุลาคม พ.ศ. 2521 ชื่อของวัดตั้งชื่อตามสถานที่ตั้ง คือตำบลสัมปทวน กล่าวกันว่า บริเวณนี้มีแม่น้ำที่ไหลขึ้นไหลลงอย่างแรง ชาวบ้านหลายคนที่ตั้งบ้านเรือนอาศัยอยู่ริมแม่น้ำท่าจีนหลายคน ได้พบเห็นเกศของพระพุทธรูปลอยโผล่ขึ้นเหนือน้ำมา 3 เกศ ลำตัวจมอยู่ใต้น้ำโดยมีเชือกผูกติดกันมาทั้ง 3 องค์กลับไม่ไหลไปตามน้ำ กลับไหลทวนกระแสน้ำขึ้นมาวนเวียนอยู่ตรงวัดสัมปทวน รุ่งเช้าชาวบ้านจึงช่วยกันนำพระทั้ง 3 องค์ ขึ้นมาจากน้ำ แต่กลับดึงไม่ขึ้น ดึงไปดึงมาเชือกที่ผูกไว้กับองค์พระก็ขาดสะบั้นลง และพระทั้ง 3 องค์ ก็ได้จมหายไปตามกระแสน้ำไหล โดยที่ไม่มีผู้ใดใดพบเห็นอีก นับจากนั้นชาวบ้านจึงเรียกบริเวณนี้ว่า สามพระทวน ซึ่งต่อมาเปลี่ยนมาเป็น "สัมปทวน"
ทางวัดได้ให้ราชการตั้งโรงเรียนในที่ดินของวัด คือ โรงเรียนวัดสัมปทวน (โพธิ์ราษฎร์ประสาท) ตั้งขึ้นเมื่อวันที่ 17 พฤษภาคม พ.ศ. 2460 วัดยังประดิษฐาน หลวงพ่อศิลาแลง
ฆูเบนตุด เกร์เรรา
เอดัวร์โด อานิบัล กอนซาเลซ เอร์นันเดซ (Eduardo Aníbal González Hernández) เกิดวันที่ 22 พฤศจิกายน ค.ศ. 1976 หรือเป็นที่รู้จักอย่างดีในนามสังเวียนมวยปล้ำในชื่อ ฆูเบนตุด เกร์เรรา (Juventud Guerrera) เป็นนักมวยปล้ำอาชีพชาวเม็กซิโก เป็นอดีตนักมวยปล้ำสมาคมเวิลด์เรสต์ลิงเอ็นเตอร์เทนเมนต์ (WWE)
ภาษามารีเบเลส
ภาษามารีเบเลส (Mariveleño) หรือ ภาษาบาตาอัน (Bataan) เป็นภาษากลุ่มซัมบัล มีผู้พูดราว 500 คน ใน พ.ศ. 2543 ใช้พูดในชุมชนชาวเอตาในเมืองมารีเบเลส จังหวัดบาตาอัน ประเทศฟิลิปปินส์
ต้นไม้ 2–3
ในวิทยาการคอมพิวเตอร์ 2–3 tree เป็นโครงสร้างข้อมูลต้นไม้ ซึ่งทุกโหนดที่มี children มี children สอง ( 2 โหนด ) และหนึ่งองค์ประกอบข้อมูลหรือสาม children ( 3 โหนด ) และสององค์ประกอบข้อมูล อ้างอิงจาก Knuth “B – tree ของลำดับที่ 3 คือ 2 – 3 tree ” โหนดที่อยู่ด้านนอกของต้นไม้ ( leaf nodes ) ไม่มี children และ 1 หรือ 2 องค์ประกอบข้อมูล 2 – 3 tree ถูกคิดค้นโดย John Hopcroft ในปีพ. ศ. 2513
การจัดลำดับบิต
Bit Manipulation  หรือ การจัดลำดับบิต การจัดการบิตคือการกระทำของอัลกอริทึมการจัดการบิตหรือข้อมูลชิ้นอื่น ๆ ที่สั้นกว่าคำ งานการเขียนโปรแกรมคอมพิวเตอร์ที่ต้องมีการจัดการบิตรวมถึงการควบคุมอุปกรณ์ระดับต่ำการตรวจจับข้อผิดพลาดและอัลกอริทึมการแก้ไขการบีบอัดข้อมูลอัลกอริทึมการเข้ารหัสและการเพิ่มประสิทธิภาพ สำหรับงานอื่น ๆ ส่วนใหญ่ภาษาโปรแกรมสมัยใหม่จะอนุญาตให้โปรแกรมเมอร์ทำงานโดยตรงกับ abstractions แทนที่จะเป็นบิตที่แทน abstractions เหล่านั้น รหัสแหล่งที่จะจัดการบิตจะใช้การดำเนินการบิต: AND, OR, XOR, NOT และบิต shift  การดำเนินการกับบิตถูกใช้ในการบีบอัดข้อมูล (ข้อมูลถูกบีบอัดโดยการแปลงจากการแทนหนึ่งไปยังอีกเพื่อลดพื้นที่), การเข้ารหัส (อัลกอริทึมการเข้ารหัสข้อมูลเพื่อความปลอดภัย) ในการเข้ารหัสถอดรหัสหรือบีบอัดไฟล์เราต้องแยกข้อมูลในระดับบิต การทำงานของ Bitwise ทำได้เร็วขึ้นและใกล้เคียงกับระบบและบางครั้งการเพิ่มประสิทธิภาพของโปรแกรมให้อยู่ในระดับดี
ต้นไม้ 2–3
2-3 tree มีความสมดุล ซึ่งหมายความว่าด้านขวา, กึ่งกลางและด้านซ้ายแต่ละอันมีข้อมูลเดียวกันหรือใกล้เคียงกับข้อมูลเท่ากัน
การจัดลำดับบิต
Bit Manipulation  ประโยชน์
การดำเนินการกับบิตถูกใช้ในการบีบอัดข้อมูล (ข้อมูลถูกบีบอัดโดยการแปลงจากการแทนหนึ่งไปยังอีกเพื่อลดพื้นที่), การเข้ารหัส (อัลกอริทึมการเข้ารหัสข้อมูลเพื่อความปลอดภัย) ในการเข้ารหัสถอดรหัสหรือบีบอัดไฟล์เราต้องแยกข้อมูลในระดับบิต การทำงานของ Bitwise ทำได้เร็วขึ้นและใกล้เคียงกับระบบและบางครั้งการเพิ่มประสิทธิภาพของโปรแกรมให้อยู่ในระดับดี
โดยที่ 1 ไบต์ ประกอบด้วย 8 บิตและจำนวนเต็ม หรืออักขระใด ๆ สามารถโดยใช้บิตในคอมพิวเตอร์ เรียกว่า ฟอร์มไบนารี
ต้นไม้ 2–3
คำนิยาม
โหนดภายในเป็นโหนด 3 หากมีองค์ประกอบข้อมูลสองชุดและมีลูกสามคน
T เป็น 2-3 tree ถ้าหากมีคำใดข้อหนึ่งต่อไปนี้:
• T ว่างเปล่า กล่าวอีกนัยหนึ่ง T ไม่มีโหนดใด ๆ
• T เป็นโหนด 2 โหนดที่มีองค์ประกอบข้อมูล a. ถ้า T ทิ้งลูก L และขวาไว้ที่ R แล้ว
• L และ R เป็นต้นไม้ที่ไม่ว่างเปล่า 2-3 tree ที่มีความสูงเท่ากัน
• a มากกว่าแต่ละองค์ประกอบใน L; และ
• a น้อยกว่าหรือเท่ากับแต่ละองค์ประกอบข้อมูลใน R
• T คือโหนด 3 ที่มีองค์ประกอบข้อมูล a และ b ซึ่ง a < b. ถ้า T มี child ข้างซ้ายเรียก L, child ตรงกลางเรียก M , และ child ข้างขวา เรียก R
• L, M และ R เป็นต้นไม้ที่ไม่ว่างเปล่า 2-3 ต้นที่มีความสูงเท่ากัน
• a มากกว่าแต่ละองค์ประกอบข้อมูลใน L และน้อยกว่าหรือเท่ากับแต่ละองค์ประกอบข้อมูลใน M; และ
• b มากกว่าแต่ละองค์ประกอบข้อมูลใน M และน้อยกว่าหรือเท่ากับแต่ละองค์ประกอบข้อมูลใน R.
คุณสมบัติ
•   ทุกโหนดภายในเป็นโหนด 2 โหนดหรือ 3 โหนด
•   ใบทั้งหมดอยู่ในระดับเดียวกัน
•   ข้อมูลทั้งหมดจะถูกเก็บไว้ในลำดับที่เรียงลำดับ
ค้นหา
การค้นหารายการในโครงสร้าง 2-3 จะคล้ายกับการค้นหารายการในโครงสร้างการค้นหาแบบไบนารี ( binary search tree)  เนื่องจากมีการสั่งองค์ประกอบข้อมูลในแต่ละโหนดจะมีการค้นหาฟังก์ชันการค้นหาไปยัง subtree ที่ถูกต้องและในที่สุดจะเป็นโหนดที่ถูกต้องซึ่งประกอบด้วยรายการดังกล่าว
3.   สมมติว่า r คือใบ ถ้า d ไม่อยู่ใน r แล้ว d ไม่อยู่ใน T มิฉะนั้น d อยู่ใน T โดยเฉพาะอย่างยิ่ง d สามารถพบได้ที่โหนดใบ เราไม่จำเป็นต้องทำตามขั้นตอนต่อไปและเราทำเสร็จแล้ว
4.   สมมติว่า r เป็นโหนด 2 โหนดที่มีลูกซ้าย L และลูกขวา R ให้ e เป็นอิลิเมนต์ข้อมูลใน r มีสามกรณี:
-    ถ้า d เท่ากับ e แล้วเราพบ d ใน T และเราทำเสร็จแล้ว
-    ถ้า d <e ให้ตั้ง T ไปที่ L ซึ่งตามความหมายคือต้นไม้ 2-3 ต้นและกลับไปที่ขั้นตอนที่ 2
-    ถ้า d> e ให้ตั้ง T ไปที่ R และกลับไปยังขั้นตอนที่ 2
-    ถ้า d เท่ากับ a หรือ b แล้ว d อยู่ใน T และเราทำเสร็จแล้ว
-    ถ้า d <a แล้วตั้ง T ไปที่ L และกลับไปยังขั้นตอนที่ 2 -    ถ้า a<d<b แล้วตั้ง T เป็น M และกลับไปยังขั้นตอนที่ 2 -    ถ้า d> b ให้ตั้ง T ไปที่ R และกลับไปยังขั้นตอนที่ 2
การลบ
การประมวลผลการลบอาจแตกต่างกันระหว่าง 2-3 tree และ BB tree ในกรณีต้นไม้ 2-3 tree จะเป็นดังนี้
1.  หากผู้ปกครองที่มีองค์ประกอบลบมีสาม children ให้ลบองค์ประกอบนั้นและอัปเดตคีย์ของ parent ถ้าค่าลบเป็นค่าที่ใหญ่ที่สุดในกลุ่มพี่น้องให้ลบคีย์เดียวกันกับค่าลบออกจากคีย์ของ parent ถ้าค่าลบอยู่ตรงกลางระหว่าง parent's ให้ลบค่าของคุณจากคีย์หลักและย้าย parent's ขวาไปตรงกลาง ในกรณีด้านซ้ายสุดให้ลบคีย์กลางและเลื่อนตรงกลางไปทางซ้ายและขวาไปตรงกลาง
2.  หากผู้ปกครองที่มีองค์ประกอบลบมี 2 children จะค้นหาพี่น้องของ parent